paragraph_text: Vreme zla (hr.: Vrijeme zla) je trilogija srpskog književnika Dobrice Ćosića, sačinjena od romana Grešnik (1985.), Otpadnik (1986.) i Vernik (1990.). Kronološki, ono je nastavak Ćosićeve tetralogije Vreme smrti, s radnjom koja se odvija od kraja dvadesetih godina 20. stoljeća, do sloma Užičke republike. Ovo djelo nagrađeno je Njegoševom nagradom za 1990. godinu, a 2021. godine po romanu je snimljena televizijska serija.